CELEX: 32021R2192
Language: sk
Date: 2021-12-13 00:00:00
Title: Vykonávacie nariadenie Rady (EÚ) 2021/2192 z 13. decembra 2021, ktorým sa vykonáva článok 21 ods. 2 nariadenia (EÚ) 2016/44 o reštriktívnych opatreniach s ohľadom na situáciu v Líbyi

13.12.2021   
               
               
                  SK
               
               
                  Úradný vestník Európskej únie
               
               
                  LI 445/1
               
            
         VYKONÁVACIE NARIADENIE RADY (EÚ) 2021/2192
         z 13. decembra 2021,
         ktorým sa vykonáva článok 21 ods. 2 nariadenia (EÚ) 2016/44 o reštriktívnych opatreniach s ohľadom na situáciu v Líbyi
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2016/44 z 18. januára 2016 o reštriktívnych opatreniach s ohľadom na situáciu v Líbyi, ktorým sa zrušuje nariadenie (EÚ) č. 204/2011 (1), a najmä na jeho článok 21 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 18. januára 2016 prijala nariadenie (EÚ) 2016/44.
                  
               
                     (2)
                  
                  
                     Rada 14. októbra 2020 prijala vykonávacie rozhodnutie (SZBP) 2020/1483 (2) a vykonávacie nariadenie Rady (EÚ) 2020/1481 (3), ktorým označila jednu osobu, ktorá je zapojená do činností ohrozujúcich mier, bezpečnosť alebo stabilitu Líbye a ktorá je úzko prepojená, a to aj finančne, s Wagnerovou skupinou.
                  
               
                     (3)
                  
                  
                     Európska rada vo svojich záveroch z 24. a 25. júna 2021 potvrdila svoj záväzok vo vzťahu k procesu stabilizácie Líbye pod záštitou Organizácie Spojených národov a vyzvala na dosiahnutie pokroku v inkluzívnom politickom dialógu, za ktorý nesie zodpovednosť Líbya, a na bezodkladné stiahnutie všetkých zahraničných síl a žoldnierov.
                  
               
                     (4)
                  
                  
                     Rada je naďalej znepokojená situáciou v Líbyi, a najmä činnosťami, ktoré ohrozujú mier, bezpečnosť alebo stabilitu krajiny.
                  
               
                     (5)
                  
                  
                     V tejto súvislosti by sa do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe III k nariadeniu (EÚ) 2016/44 mala doplniť jedna osoba zapojená do takýchto činností.
                  
               
                     (6)
                  
                  
                     Príloha III k nariadeniu (EÚ) 2016/44 by sa preto mala zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha III k nariadeniu (EÚ) 2016/44 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. decembra 2021
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. EÚ L 12, 19.1.2016, s. 1.
         
            (2)  Vykonávacie rozhodnutie Rady (SZBP) 2020/1483 zo 14. októbra 2020, ktorým sa vykonáva rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi (Ú. v. EÚ L 341, 15.10.2020, s. 16).
         
            (3)  Vykonávacie nariadenie Rady (EÚ) 2020/1481 zo 14. októbra 2020, ktorým sa vykonáva článok 21 ods. 2 nariadenia (EÚ) 2016/44 o reštriktívnych opatreniach s ohľadom na situáciu v Líbyi (Ú. v. EÚ L 341, 15.10.2020, s. 7).
      
      
         
            PRÍLOHA
            V prílohe III k nariadeniu (EÚ) 2016/44 sa v časti „A. Osoby“ dopĺňa tento záznam:
            
               
                            
                        
                        
                           Meno
                        
                        
                           Identifikačné údaje
                        
                        
                           Dôvody
                        
                        
                           Dátum zaradenia do zoznamu
                        
                     
                           „23.
                        
                        
                           KUZNETSOV, Aleksandr (Alexander) Sergeevich
                           (Александр Сергеевич КУЗНЕЦОВ)
                        
                        
                           Funkcia(-e): veliteľ 1. útočnej a prieskumnej jednotky Wagnerovej skupiny
                           Volací znak: Ratibor
                           Dátum narodenia: 8. októbra 1977
                           Miesto narodenia: Nikolskoye, bývalý ZSSR (v súčasnosti Ruská federácia)
                           Štátna príslušnosť: ruská
                           Identifikačné číslo v rámci Wagnerovej skupiny: M-0271
                           Pohlavie: muž
                        
                        
                           Alexandr Sergejevič Kuznecov patrí do štruktúry velenia Wagnerovej skupiny, súkromného vojenského subjektu bez právnej subjektivity so sídlom v Rusku. V roku 2014 sa stal veliteľom 1. útočnej a prieskumnej jednotky Wagnerovej skupiny. V septembri 2019 utrpel v Líbyi zranenie, keď bojoval spolu s Líbyjskou národnou oslobodzovacou armádou ako veliteľ vojenských síl Wagnerovej skupiny. Kuznecov je prostredníctvom svojej funkcie a činností zodpovedný za činnosti Wagnerovej skupiny, ktoré ohrozujú mier, stabilitu a bezpečnosť Líbye.
                        
                        
                           13. 12. 2021“.